Neuvoston asetus (ETY) N:o 1038/72 annettu 18 päivänä toukokuuta 1972, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta



Virallinen lehti nro L 118 , 20/05/1972 s. 0021 - 0021

Tanskank. erityispainos: Sarja I Alue 1972(II) s. 0440

Englannink. erityispainos: Sarja I Alue 1972(II) s. 0456

Kreikank. erityispainos: Luku 03 Nide 8 s. 0005

Espanjank. erityispainos: Luku 03 Nide 6 s. 0005

Portugalink. erityispainos: Luku 03 Nide 6 s. 0005

Suomenk. erityispainos Alue 3 Nide 4 s. 0181

Ruotsink. erityispainos Alue 3 Nide 4 s. 0181



NEUVOSTON ASETUS (ETY) N:o 1038/72 annettu 18 päivänä toukokuuta 1972, eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä annetun asetuksen (ETY) N:o 986/68 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1), sellaisena kuin se on viimeksi muutettuna asetuksella (ETY) N:o 1410/71(2), ja erityisesti sen 10 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 804/68 10 artiklan 1 kohdassa säädetään, että eläinten ruokintaan käytettäville rasvattomalle maidolle ja rasvattomalle maitojauheelle myönnetään tukea, asetuksessa (ETY) N:o 986/68(3), sellaisena kuin se on viimeksi muutettuna asetuksella (ETY) N:o 673/71(4), määritellään edellytykset, joilla näitä tukia myönnetään, ja saadun kokemuksen perusteella on suotavaa täsmentää asetuksen (ETY) N:o 986/68 tiettyjä säännöksiä, jotta jäsenvaltioiden olisi helpompi toteuttaa valvontaa tuotteiden määräpaikan osalta, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 986/68 2 artiklaan kohta seuraavasti: "5. Kaikki 1 kohdassa tarkoitetut tuotteet, jotka saavat tukea, voidaan käyttää ainoastaan eläinten ruokintaan." 2 artikla Muutetaan asetuksen (ETY) N:o 986/68 3 artikla seuraavasti: 1. Poistetaan 1 kohdan viimeinen alakohta. 2. Lisätään 2 kohtaan alakohta seuraavasti: "Tilanteen niin vaatiessa tuen maksamiselle voidaan lisäksi antaa lisäedellytyksiä asetuksen (ETY) N:o 804/68 30 artiklassa säädettyä menettelyä noudattaen". 3. Poistetaan 3 kohta. 3 artikla Muutetaan asetuksen (ETY) N:o 986/68 4 artikla seuraavasti: 1. Muutetaan nykyinen 4 artikla 1 kohdaksi. 2. Lisätään kohta seuraavasti: "2. Jäsenvaltioiden on toteutettava tarpeelliset toimenpiteet 2 artiklan 4 ja 5 kohdan sekä 3 artiklan 2 kohdan säännösten noudattamisen varmistamiseksi. Tätä varten jäsenvaltiot voivat säätää erityisesti mahdollisuudesta valvoa jokaista rasvatonta maitojauhetta käyttävää tai kaupan pitävää laitosta." 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä toukokuuta 1972. Neuvoston puolesta Puheenjohtaja M. MART (1) EYVL N:o L 148, 28.6.1968, s. 13 (2) EYVL N:o L 148, 3.7.1971, s. 3 (3) EYVL N:o L 169, 18.7.1968, s. 4 (4) EYVL N:o L 77, 1.4.1971, s. 9